**Tsu Hōng-liân** (hàn-gú: 朱鳳蓮; 1977-nî 11-gue̍h —), Tiong-kok Kńg-tang síng Muî-tsiu tshī jîn-sū, kheh-ka jîn, Tiong-kiōng tiong-iong tâi-uân kang-tsok pān-kong-sik suan-thuân kio̍k hù kio̍k-tiúnn, Tiong-kok kok-bū-īnn tâi-uân sū-bū pān-kong-sik sin-bûn kio̍k hù kio̍k-tiúnn, sin-bûn huat-giân jîn.

Ha̍k-li̍k
---------

* Pak-kiann hâng-khong hâng-thian tāi-ha̍k guā-kok gú ha̍k-īnn pún-kho (tāi-ha̍k pōo).
* Pak-kiann hâng-khong hâng-thian tāi-ha̍k guā-kok gú ha̍k-īnn si̍k-sū.
* Tshing-huâ tāi-ha̍k kong-kiōng kuán-lí si̍k-sū.

King-li̍k
---------

Tī 2003-nî 7-gue̍h khí teh Tiong-kiōng tiong-iong tâi-uân pān-kong-sik, Tiong-kok kok-bū-īnn tâi-uân sū-bū pān-kong-sik kang-tsok. 2010-nî 9-gue̍h tsì 2019-nî 1-gue̍h, tam-jīm Tiong-kiōng tiong-iong tâi-pān, Tiong-kok kok-bū-īnn tâi-pān káng-ò (港澳) siap-tâi sū-bū kio̍k hù tshù-tiúnn, tshù-tiúnn. 2019-nî 1-gue̍h, tam-jīm Tiong-kiōng tâi-pān, Tiong-kok Tiong-kok kok-bū-īnn kok-tâi pān káng-ò sia̍p-tâi sū-bū kio̍k hù kio̍k-tiúnn, kâng--nî 2019-nî 8-gue̍h khí tshut-jīm Tiong-kiōng tiong-iong tâi-pān, Tiong-kok kok-tâi pān sin-bûn kio̍k hù kio̍k-tiúnn.

Siong-kuan hîng-su̍t
--------------------

Tī 201-nî 11-gue̍h 27-ji̍t, Tiong-kiōng tâi-pān, Tiong-kok kok-tâi pān teh Pak-kiann kí-hîng sin-bûn huat-pòo huē, Tsu Hōng-liân tsìng-sik bīn-hiòng muî-thé liōng-sióng (亮相), khai-sí í Tiong-kiōng tiong-iong tâi-pān sin-bûn kio̍k hù kio̍k-tiúnn sin-hūn kiam-jīm sin-bûn huat-giân jîn. Tse-sī suà-lo̍h Huān Lē-tshing (范麗青) liáu-āu Tiong-kiōng kok-tâi pān tē-jī uī lú-sìng sin-bûn huat-giân jîn. Muî-thé pò-tō, Tsu Hōng-liân ē-hiáng kóng bân-lâm uē, kheh-ka uē; Thâu-tsi̍t-pái huat-pòo huē tíng-kuân i iōng phóo-thong uē (普通話), bân-lâm gú kap kheh-ka uē (客家話) hiòng Tâi-uân-lâng mn̄g hó; pīng-tshiánn piáu-sī ū ki-huē teh sin-bûn huat-pòo tâi tíng-kuân uī Tâi-uân hiong-tshin the̍h-kiong ho̍k-bū. 2021-nî 3-gue̍h 17-ji̍t, Tsu Hōng-liân piáu-sī, 2020-nî tāi-lio̍k í-king hiòng tâi-uân thong-pò ông-lâi bô ha̍p-keh tsîng-hóng ta̍t-kàu 28 phue-tshù, khiok bī tik-tio̍h tâi-uân hong-bīn jīm-hô huê-ìng, lî-tshiánn Tâi-uân lông-ui-huē (台灣農委會) huán-pok kan-na ū 13 kiānn niā-niā. 2021-nî 3-gue̍h 29-ji̍t, tsiam-tuì 2021-nî 新Sin-kiong mî-hue tsing-gī sū-kiānn, Tsu Hōng-liân kóng: (Guā-pōo huán-huâ sè-li̍k phàu-tsè (炮製) kiông-pik lô-tōng (強迫勞動), tsióng-tso̍k bia̍t-tsua̍t (種族滅絕) ting-ting iâu-giân, bo̍k-tik sī buah-oo tāi-lio̍k ê hîng-siōng, phò-huāi Sin-kiong an-tsuân ún-tīng, at-tsóo tāi-lio̍k ê huat-tián; in tsia-ê lâng sa mî-hue ê tāi-tsì, siūnn-khang siūnn-phāng kóng-tang kóng-sai (說事), kuānn nâ-á ké sio-kim (醉翁之意不在酒), sī lóng-bô té-suànn tiam-hiah lóng-teh lām-sám-bú (亂搞) koh-lâi bû-bia̍t buah-oo (誣衊抹黑). 2021-nî 11-gue̍h, tsiam-tuì hông lia̍t-tuann teh (Tâi-to̍k) ê bân-tshâ-thâu (áu-siòng-kong) tshing-tuann tíng-kuân ê lâng kám-kak kong-îng ê kóng-huat,Tsu Hōng-liân kóng: Thiàu jû kuân, siak jû tāng! (跳得越高，摔得越重!)

Tsù-kái
-------

1. ↑  "國台辦發言人朱鳳蓮：盼能來台與客家鄉親面對面交流". *聯合新聞網*. 2022-01-26. Goân-pún bāng-ia̍h Pó-chûn tī 2022-10-06. 2022-10-04 khòaⁿ--ê.
2. 1 2  "国台办新任发言人朱凤莲首秀：双硕士学历且熟练掌握闽南语、客家话". *央视网*. Goân-pún bāng-ia̍h Pó-chûn tī 2020-03-27. 2019-11-27 khòaⁿ--ê.
3. ↑  "外国语学院校友朱凤莲新任国台办发言人". *北京航空航天大学外国语学院*. 2019-11-28. Goân-pún bāng-ia̍h Pó-chûn tī 2020-01-30. 2019-11-28 khòaⁿ--ê.
4. ↑  王子瑄 (2021-03-17). "誰有錯？國台辦曝曾通報鳳梨違規28次 網酸：民進黨已讀不回" (ēng Hôa-gí). 中時新聞網. goân-loē-iông tī 2021-11-06 hőng khó͘-pih.
5. ↑  楊淑閔 (2021-03-31). "國台辦稱通報台灣鳳梨不合格28件 陳吉仲批數據不實" (ēng Hôa-gí). 中央通訊社. Goân-pún bāng-ia̍h Pó-chûn tī 2021-04-01.
6. ↑  呂佳蓉 (2021-03-29). "陸國台辦：民進黨政府抹黑誣衊大陸「是極端惡毒的」" (ēng Hôa-gí). 經濟日報. goân-loē-iông tī 2021-11-06 hőng khó͘-pih.
7. ↑  "聯合新聞網：被列台獨清單感光榮？ 朱鳳蓮：跳得越高，摔得越重！". Goân-pún bāng-ia̍h Pó-chûn tī 2021-11-11. 2021-11-11 khòaⁿ--ê.

Tsham-ua̍t
----------

* Pak-kiann hâng-khong hâng-thian tāi-ha̍k (北京航空航天大學)

Guā-pōo liân-kiat
-----------------

* 雞蛋再現搶購潮…國台辦發言人朱鳳蓮嘲執政黨「八缺」：袒護包庇、推諉卸責 (Hàn-gí)
* 國台辦朱鳳蓮來台適當時機？陸委會：兩岸疫情趨緩後 (Hàn-gí)